
Text rozhodnutia
Súd: Krajský súd Bratislava Spisová značka: 6Sd/71/2009 Identifikačné číslo súdneho spisu: 1009201147 Dátum vydania rozhodnutia: 25. 04. 2012 Meno a priezvisko sudcu, VSÚ: JUDr. Renáta Janáková ECLI: ECLI:SK:KSBA:2012:1009201147.1 Uznesenie Krajský súd v Bratislave v právnej veci navrhovateľa: R.. J. Y. R. M. Ý., bytom XXX XX Y., L. Č.. XXX, právne zastúpený: V.. S. Z., advokátka, XXX XX W., I.I. Č.. XX proti odporkyni: Sociálna poisťovňa - ústredie, Ul. 29. augusta č. 8, Bratislava, o invalidný dôchodok, takto r o z h o d o l : Súd konanie z a s t a v u j e. Žiaden z účastníkov n e m á právo na náhradu trov konania. o d ô v o d n e n i e : Navrhovateľ svojim návrhom zo dňa 22. júla 2009 žiadal preskúmať rozhodnutie odporkyne č. XXX XXX XXXX X zo dňa 5. júna 2009 z dôvodu, že rozhodnutie bolo vydané na základe nesprávneho právneho posúdenia veci, pretože podľa jeho názoru má nárok na zvýšenie starobného dôchodku za obdobie od 18. apríla 2006 do 30. apríla 2009 a spĺňa podmienky nároku na zvýšenie starobného dôchodku podľa ust. § 261 ods. 3 písm. b) zák. č. 461/2003 Z.z.. V písomnom oznámení doručenom súdu dňa 25. apríla 2012 právny zástupca navrhovateľa oznámil súdu, že návrh berie späť a konanie žiada zastaviť, lebo odpadol dôvod vedenia konania. Súd podľa § 250d ods. 3 v spojení s § 250h ods. 2 a §250l ods. 2 O.s.p. konanie zastavil. O trovách konania súd rozhodol podľa § 246c a § 146 ods. 1 písm. c) O.s.p. Poučenie: Proti tomuto uzneseniu j e možné podať odvolanie do 15 dní odo dňa jeho doručenia na Krajskom súde v Bratislave, písomne, dvojmo.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2012:1009201147.1 (dáta aktuálne k 3. 11. 2026). Záväzné je znenie zverejnené súdom.




